Document ID: 31999R1080

ΚΑΝΟΝΙΣΜΟΣ (ΕΚ) αριθ. 1080/1999 ΤΗΣ ΕΠΙΤΡΟΠΗΣ
της 26ης Μαΐου 1999
για την αναθεώρηση του ισοζυγίου προβλέψεων του εφοδιασμού σε ζάχαρη των Αζορών, της Μαδέρας και των Καναρίων Νήσων για το 1998/1999 που προβλέπεται από τους κανονισμούς του Συμβουλίου (ΕΟΚ) αριθ. 1600/92 και (ΕΟΚ) αριθ. 1601/92
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 1992, για ειδικά μέτρα υπέρ των Αζορών και της Μαδέρας(1), όσον αφορά ορισμένα γεωργικά προϊόντα, όπως τροποποιήθηκε τελευταία από τον κανονισμό (ΕΚ) αριθ. 562/98 της Επιτροπής(2), και ιδίως το άρθρο 10,
τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων(3), όπως τροποποιήθηκε τελευταία από τον κανονισμό (ΕΚ) αριθ. 2348/96(4), και ιδίως το άρθρο 3 παράγραφος 4 και το άρθρο 7 δεύτερο εδάφιο,
Εκτιμώντας:
(1) ότι, σύμφωνα με το άρθρο 2 των κανονισμών (ΕΟΚ) αριθ. 1600/92 και (ΕΟΚ) αριθ. 1601/92, το ισοζύγιο προβλέψεων του εφοδιασμού σε ζάχαρη είχε καθοριστεί για την περίοδο εμπορίας του 1998/1999 όσον αφορά τις Αζόρες, τη Μαδέρα και τις Καναρίους Νήσους από τον κανονισμό (ΕΚ) αριθ. 1321/98 της Επιτροπής(5)· ότι, κατ' εφαρμογή του εν λόγω άρθρου 2 και βάσει νέων προβλέψεων, πρέπει να αναθεωρηθεί ήδη από τώρα το ισοζύγιο εφαδιασμού των εν λόγω καθεστώτων για την περίοδο εμπορίας 1998/1999·
(2) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΚ) αριθ. 1321/98, για την περίοδο εμπορίας 1998/1999, η τρίτη σειρά αντικαθίσταται από το ακόλουθο κείμενο: ΘΕΣΗ ΠΙΝΑΚΑ ".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαΐου 1999.

Labels: 3
18
17